বঙ্গপোসাগরে সৃষ্টি হওয়া গভীর নিম্নচাপের জেরে কলকাতা সহ গোটা রাজ্যেই শুরু হয়েছে প্রবল বৃষ্টি। বৃষ্টির জেরে ইতিমধ্যেই বিভিন্ন জায়গায় জল জমতে শুরু করেছে। দুপুরের পর থেকে বৃষ্টির পরিমাণ আরও বাড়বে বলে আলিপুর আবহাওয়া দফতরের পক্ষ থেকে জানানো হয়েছে।
 ওয়েব ডেস্ক : বঙ্গপোসাগরে সৃষ্টি হওয়া গভীর নিম্নচাপের জেরে কলকাতা সহ গোটা রাজ্যেই শুরু হয়েছে প্রবল বৃষ্টি। বৃষ্টির জেরে ইতিমধ্যেই বিভিন্ন জায়গায় জল জমতে শুরু করেছে। দুপুরের পর থেকে বৃষ্টির পরিমাণ আরও বাড়বে বলে আলিপুর আবহাওয়া দফতরের পক্ষ থেকে জানানো হয়েছে। দিন কয়েক আগেই ঘুর্ণাবর্তের জেরে কলকাতা ও পার্শ্ববর্তী এলাকায় প্রবল বৃষ্টি হয়েছিল। সেই রেশ কাটতে না কাটতেই ফের নতুন করে এই ঘুর্ণাবর্তের ফলে রাজ্যবাসী বিপাকে পড়তে চলেছে। আবহাওয়া দফতরের পক্ষ থেকে জানানো হয়েছে আগামী ৪৮ ঘণ্টা ধরে রাজ্যজুড়ে দুর্যোগ চলবে। ইতিমধ্যেই উত্তরবঙ্গের বিভিন্ন জেলাতে শুরু হয়েছে প্রবল বর্ষণ। কলকাতা ও পার্শ্ববর্তী জেলাগুলিতকে আজ দুপুরের পর থেকে শুরু হবে প্রবল বৃষ্টি। সঙ্গে থাকবে ঝোড়ো হাওয়া ও বজ্রবিদ্যুতের দাপট।